
COMUNICAT DE PRESĂ
Activități de prevenție și ateliere de lucru organizate de Asociația Protomis Constanța la Liceul Tehnologic „Ion Bănescu” Mangalia
Mangalia, 26 mai 2026

În data de 26 mai 2026 Liceul Tehnologic „Ion Bănescu” Mangalia a desfășurat o serie de activități de prevenție și informare adresate elevilor din clasele a IX-a și a X-a având ca scop creșterea gradului de conștientizare cu privire la riscurile consumului de substanțe psihoactive și promovarea unui stil de viață sănătos și responsabil, în colaborare cu Asociația Pro Tomis Constanța. Prin intermediul platformei sale educaționale, asociația creează contexte interactive prin care elevii sunt încurajați să își dezvolte competențele personale, sociale și culturale într-un mod atractiv și relevant pentru generația actuală.
Activitățile/atelierele de lucru desfășurate au inclus prelegeri pe teme importante pentru dezvoltarea tinerilor, jocuri interactive, activități dinamice și mini-concerte, toate concepute pentru a transmite mesaje educaționale într-o formă diferită de cea convențională. Atelierele de lucru au fost susținute prin metode participative, care au încurajat dialogul deschis, implicarea activă a elevilor și exprimarea opiniilor într-un mediu sigur și constructiv. Participanții au avut oportunitatea de a adresa întrebări, de a analiza situații reale și de a identifica soluții pentru gestionarea provocărilor specifice vârstei adolescenței.
[bookmark: _GoBack]Reprezentanții Asociației Pro Tomis Constanța au subliniat importanța intervențiilor preventive în mediul școlar, evidențiind faptul că informarea corectă și comunicarea directă cu tinerii reprezintă instrumente esențiale în reducerea vulnerabilității acestora față de consumul de substanțe și alte comportamente de risc, oferind tinerilor alternative sănătoase și contexte pozitive de dezvoltare.
Activitățile s-au desfășurat cu sprijinul conducerii și al cadrelor didactice din cadrul Liceului Tehnologic „Ion Bănescu” Mangalia, care susțin constant inițiativele educaționale menite să contribuie la dezvoltarea armonioasă și siguranța elevilor. Prin astfel de activități, Liceul Tehnologic ”Ion Bănescu” își reafirmă angajamentul de a promova sănătatea, educația și prevenția în rândul tinerilor, contribuind la formarea unei generații informate, responsabile și capabile să facă alegeri benefice pentru viitor.



Director,
Prof. Virginica Barabaș
image1.png
&
\ON BANESC(,

*MANGALIA*




image2.png
&
\ON BANESC(,

*MANGALIA*




